stanford-oval/wikipedia huggingface dataset:
Mosse Vikstedt

Johan Vikstedt (toinen vasemmalta) Georg Otsin (vas.) nimi­kirjoitusten­jako­tilaisuudessa vuonna 1958.
Johan Magnus ”Mosse” Vikstedt (25. heinäkuuta 1926 Helsinki – 30. lokakuuta 2017 Espoo) oli suomalainen levy-yhtiöjohtaja ja sanoittaja. Hän työskenteli Akkuteollisuudessa vuosina 1951–1958, Scandiassa 1953–1955, Musiikki Fazerilla vuoteen 1958. Discophonissa hän aloitti vuonna 1958, tuli toimitusjohtajaksi vuonna 1969 ja jäi eläkkeelle 1984. Yhtiön ideana oli toimia amerikkalaisen RCA-levymerkin edustajana Suomessa. Vikstedtin uraan mahtuu monia erilaisia kiinnityksiä kuten Lasse Mårtenson, Carola, Eero ja Jussi, Konsta Jylhä sekä Hullujussi.
Vikstedt teki myös sanoituksia, joita ovat muiden muassa ”Edelweiss”, "Kaunis kotimaani" ja ”Romanssi”.
Mosse Vikstedtin isä oli taiteilija Topi Vikstedt. Myös Vikstedtin tytär Maija Kuusi on toiminut levy-yhtiön toimitusjohtajana (BMG Finland). Tyttärentytär Laura Närhi on Kemopetrol-yhtyeen laulaja.
Vikstedt on haudattu Hietaniemen hautausmaalle Helsinkiin.
Aiheesta muualla

Muikku, Jari: / Vikstedt, Johan (1926–2017). Kansallisbiografia-verkkojulkaisu.  29.3.2022. Helsinki:  Suomalaisen Kirjallisuuden Seura.
Bronco Horvath

Bronco Horvath
Joseph "Bronco" Horvath (12. maaliskuuta 1930 Port Colborne, Ontario – 17. joulukuuta 2019) oli kanadalainen jääkiekkoilija, joka pelasi 434 ottelua NHL:ssä kausilla 1955–1968.
Horvath tuli tunnetuksi etenkin Boston Bruinsin maineikkaassa ukrainalaistaustaisten pelaajien Uke Line -ketjussa, jossa hänen kanssaan pelasivat Johnny Bucyk ja Vic Stasiuk. Horvath pelasi viidessä NHL:n niin sanotusta Original Six -joukkueesta Detroit Red Wingsiä lukuun ottamatta.
Saavutuksia

NHL:n paras maalintekijä 1960 (yhdessä Bobby Hullin kanssa)
| 0 | 1 | 2 |
| --- | --- | --- |
| Edeltäjä: Jean Béliveau | NHL:n maalipörssin voittaja 1960 (yhdessä Bobby Hullin kanssa) | Seuraaja: Bernie Geoffrion |
Carey Hart

Carey Hart
Carey Hart (s. 17. heinäkuuta 1975, Las Vegas, Nevada) on yhdysvaltalainen motocross-ajaja. Hän omistaa myös tatuointiliikkeen Hart & Huntington.
Hart vihittiin laulaja Pinkin kanssa 7. tammikuuta 2006. He ilmoittivat helmikuussa 2008 eroavansa, mutta palasivat yhteen vuonna 2009. Pink on kertonut, että he eivät ikinä laillisesti eronneet. Pariskunnalla on kaksi lasta, 2011 syntynyt tytär sekä 2016 syntynyt poika.
C10k-ongelma

C10k-ongelma tarkoittaa tietotekniikassa suurien verkkoyhteysmäärien käsittelyyn liittyvään ongelmaa. Termin on esittänyt Daniel Kegel, joka viittasi kymmenen tuhannen yhteyden käsittelyyn cdrom.com-sivustolla. Palvelinohjelma voidaan toteuttaa useilla eri tavoilla, joita on kehitetty tehokkaampaan käsittelyyn. Alkuperäinen C10K viittaa kymmenen tuhannen yhtäaikaisen pyynnön käsittelyyn, josta on johdettu "käänteinen C10K" eli RC10K, jolla viitataan kymmenen tuhannen ulospäin suuntautuvan yhteyden käsittelyyn.
2010-luvun alussa palvelinohjelmistot pystyivät käsittelemään sadoista tuhansista miljoonaan yhtäaikaisista yhteyttä. C10k-ongelman sijaan on esitetty C10M-ongelma, joka viittaa kymmeneen miljoonaan yhtäaikaiseen yhteyteen. Eräänä ratkaisuna on ehdotettu TCP-pinon siirtämistä käyttäjäavaruuteen käyttöjärjestelmän ytimestä. Myös käyttöjärjestelmän ytimeen on ehdotettu parannuksia.
Syitä

Syitä ongelmaan on useita, mutta esimerkiksi HTTP-palvelimessa ne liittyvät kahteen suunnittelupäätökseen rinnakkaisuuden ja IO:n käsittelyssä. Esimerkiksi mikäli jokaista yhteyttä kohden luodaan säie hukataan resursseja kun yhteys ei tee mitään tai se joutuu odottamaan.
Tekniikka

Unixissa on perinteisesti käytetty select() ja poll() järjestelmäkutsuja, jotka vaikkakin nopeita ovat liian hitaita kun yhteysmääriä on paljon. Esitettyjä vaihtoehtoja ovat muun muassa POSIXin AIO-rajapinta (asynchronous IO) ja I/O completion ports. Linux-ydin on lisännyt AIO-rajapinnan versiossa 2.5, mutta io_uring on uudempaa kehitystä joka on tarkoitettu korvaamaan AIO-rajapinta.
Būtingėn öljyterminaali

Būtingėn öljyterminaalin sijainti
Būtingėn öljyterminaali (liett. Būtingės naftos terminalas, LOCODE: LT BOT; YK:n listalla paikka kirjattu nimellä Botingé, ei Butingé) on Liettuan luoteisosassa lähellä Latvian rajaa sijaitseva raakaöljyn maahantuontiterminaali. Terminaali on rahtimäärältään Liettuan toiseksi suurin merisatama, vaikkei terminaaliin kuulukaan varsinaisia satamalaitureita rannalla.
Poiju öljytankkerille avomerellä ja öljysäiliöt maissa

Būtingėn terminaalin öljytankkerin purkupaikka on käytännössä 7,3 kilometriä rantaviivasta avomerelle päin sijaitseva tuulensuojaton tankkerin kiinnittäytymispoiju lastausputkistoineen. Poiju sijaitsee noin merimailin Latvian merirajan eteläpuolella. Maahantuotava raakaöljy siirretään säiliöalukselta poijulta alkavaa siirtoputkea pitkin rannikolla oleviin öljyterminaalin säiliöihin; purkua ohjataan osaltaan öljyterminaalin maalla sijaitsevalta kontrolliasemalta. Tyypillisesti 1–2 hinaajaa avustaa tankkeria kiinnittäytymisen ja purkamisen aikana.
Öljyterminaali ja sieltä Mažeikiaihin johtava yli 80 kilometrin öljyputkilinja rakennettiin aikoinaan, kun Liettuan pohjoisrajan tuntumassa sijaitsevan, Baltian maiden ainoan eli Mažeikiain öljynjalostamon käyttämän raakaöljyn toimitukset Ystävyys-öljyputken Baltian haaran kautta kangertelivat ja sittemmin loppuivat Valko-Venäjää pidemmälle. Tämä öljyputken haara johtaa Venäjän Brjanskin alueelta ensin Valko-Venäjän Navapolatskiin, josta se jatkaa Biržain kautta Latvian Klaipėdaan ja Liettuan Mažeikiaihin.selvennä
Öljyterminaali ja öljynjalostamo ovat nykyään osa liettualaista ORLEN Lietuva -öljy-yhtiötä, joka kuuluu puolalaiseen PKN Orlen -öljykonserniin.
Rahtimäärät

Būtingėn terminaali on rahtimäärältään Liettuan toiseksi suurin satama Klaipėdan sataman jälkeen. Joskus liettualaisissa tilastoissa öljyterminaalin rahtimäärät luetaan osaksi Klaipėdan sataman tilastoarvoja.
Būtingėn öljyterminaalin vuosittainen rahtimäärä:
| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 1–8/2012 |
| --- | --- | --- | --- | --- | --- | --- | --- | --- | --- | --- |
| miljoonaa tonnia | 10,7 | 7,2 | 6,1 | 5,9 | 4,6 | 9,1 | 8,4 | 9,0 | 8,9 | 5,1 |
Aiheesta muualla

Öljyputkiyhtiön kuvaus terminaalista (pdf) (Arkistoitu – Internet Archive) (englanniksi) (pipelinesystems.com)
Orlen Lietuva (englanniksi) (orlenlietuva.lt)
Morian

| Morian> Tiedot |
| --- | --- |
Toiminnassa:  2002
Tyylilaji:  heavy metal, goottimetalli
Kotipaikka:  Jyväskylä
Laulukieli:  englanti
Jäsenet:  Janne Siekkinen, laulu   Mika Laitinen, kitara   Sami Niittykoski, kitara   Joonas Juutilainen, rummut   Antti Simonen, kosketinsoitin  
Levy-yhtiö:  Secret Entertainment, 2012–   Dynamic Arts Records, 2006–?  
Aiheesta muualla
Kotisivut
Infobox OKNimi-testi OK: 
Morian on jyväskyläläinen metalliyhtye, joka on perustettu vuonna 2002. Yhtyeeseen kuuluvat Janne Siekkinen (laulu), Sami Niittykoski (kitara), Mika Laitinen (kitara), Antti Simonen (koskettimet), Jaakko Niemi (basso) ja Joonas Juutilainen (rummut). Muutaman demon jälkeen yhtye teki promo-CD:n nimeltään Firewalkers, joka sisälsi neljä kappaletta. Levytyssopimuksen Morian sai vuonna 2006. Heidän debyyttisinglensä, "Away from the Sun", julkaistiin 7. maaliskuuta 2007, ja se saavutti suoraan toisen sijan Suomen singlelistalla. Morianin debyyttialbumi, Sentinels of the Sun, julkaistiin 16. toukokuuta 2007.
Yhtyeen tuorein albumi, Ashen Empire, julkaistiin huhtikuussa 2012.
Jäsenet

| --- | --- |
 Nykyiset Janne Siekkinen – laulu  Mika Laitinen – kitara  Sami Niittykoski – kitara  Joonas Juutilainen – rummut  Antti Simonen – kosketinsoitin :  Entiset Jarno Raitio – rummut  Jaakko Niemi – basso  Mikko Hänninen – rummut  Saku – kitara  Alpertti Rieskjärvi – kitara  Sami Poimala – kosketinsoitin  Tepu W – laulu  Antti Happonen – rummut
Diskografia

Sentinels of the Sun (2007,  Dynamic Arts Records)
Ashen Empire (2012,  Secret Entertainment)
Away from the Sun (2007,  Dynamic Arts)
Neverending Moment (2002)
Another Ruined Life (2002)
Story of a Lady (2003)
Firewalkers (2005)
Aiheesta muualla

Viralliset kotisivut (englanniksi)
Morian Encyclopaedia Metallumissa (englanniksi)
Morian Myspacessa (englanniksi)
Neftçala

| Neftçala |
| --- | --- |
 Neftçala
 Koordinaatit: 39°21′31″N, 49°14′49″E 
Valtio:   Azerbaidžan
Piiri:  Neftçala
Kaupungiksi:  1959
Väkiluku (2010):  20 500
Infobox OKVirheellinen NIMI-arvo: 
Neftçala (ven. Нефтечала́, Neftetšala) on kaupunki Azerbaidžanissa. Se sijaitsee Kaspianmeren rannalla lähellä Kurajoen suuta 176 kilometriä Bakusta lounaaseen. Kaupunki on Neftçalan piirin keskus. Asukkaita on 20 500 henkeä (vuonna 2010).
Neftçalan taajamasta tuli kaupunki vuonna 1959.  Sen talous perustuu öljyn tuotantoon.
Aiheesta muualla

Neftçalan piirin sivusto (azeriksi)
Carex duriuscula

| Carex duriuscula |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Sarat Carex
Laji::  duriuscula
Kaksiosainen nimi
 Carex duriuscula  C.A.Mey. 
Katso myös
   Carex duriuscula Wikispeciesissä   Carex duriuscula Commonsissa 
Infobox OKNimi-testi OK: 
Carex duriuscula on  sarakasveihin kuuluva ruoho. Se on kapealehtinen, ja sen 10–35 senttimetriä korkea varsi on pysty. Laji on kaksineuvoinen, ja sen punaruskea tähkä on 7–20 millimetriä pitkä. Lajia kasvaa sekä Euraasian että Pohjois-Amerikan pohjoisosissa kuivalla preerialla, muilla ruohomailla sekä metsän aukkopaikoilla. Se on levinnyt jossain määrin alkuperäisen levinneisyysalueensa ulkopuolelle teiden ja rautateiden varsille.
Bárbaro el Urbano Vargas

Bárbaro Osniel Vargas Galdós (s. 1987 tai 1988 Havanna, Kuuba) on kuubalainen rap-artisti.
Ura

Bárbaro "el Urbano" Vargas valmistui graafiseksi suunnittelijaksi 2012, mutta suuntautui pian rap-muusikon uralle. Vargasin sanoitukset kritisoivat Kuuban kommunistihallintoa, minkä seurauksena hän joutui valtion mustalle listalle ja muutti Kuubasta Suomeen 2016.
Vargas on luonnehtinut rap-tyyliään ("combat rap") eksistentiaaliseksi uhaksi Kuuban hallinnolle.
Vargasilla on sivurooli Andrei Alénin ohjaamassa suomalaisessa komediaelokuvassa Hirttämättömät (2023).
Aiheesta muualla

YouTube: El Urbi TV : Canal Oficial de Barbaro El Urbano Vargas
Diario de Cuba: 'Cuando Castro murió pensamos que algo cambiaría, y Cuba se sigue cayendo en pedazos todavía'
Morhovo

| Morhovo Морхово |
| --- | --- |
 Morhovo
 Koordinaatit: 57°0′20″N, 31°17′29″E 
Valtio:  Venäjä
Alue:  Novgorodin alue
Piiri:  Holmin piiri
Hallinto:  
 – Asutustyyppi:  kylä
 – Hallinnon tyyppi:  maalaiskunta
Pinta-ala:  
 – Kokonaispinta-ala:  442 km²
Väkiluku (2012):  706
 
 Kunnan kotisivu 
Infobox OKVirheellinen NIMI-arvo: 
Morhovo (ven. Морхово) on maalaiskunta ja sen keskuskylä Novgorodin alueen Holmin piirissä Venäjällä. Se sijaitsee 18 kilometriä Holmista kaakkoon. Kylässä on 192 ja kunnassa 706 asukasta (vuonna 2012).
Maantiede ja asutus

Morhovon kunnan pinta-ala on 442 neliökilometriä. Se rajoittuu lännessä Holmin piirin Krasnyi Borin sekä pohjoisessa Holmin ja Togodin kuntiin ja idässä ja etelässä Tverin alueeseen. Seutu kuuluu Valdain ylängön reuna-alueeseen.
Keskuskylän lisäksi kuntaan kuuluu Mirnyin asutus ja 61 kylää: Alešnja, Batutino, Bobjathino, Bogdanovo, Boldaševo, Bolšoje Jelno, Brednjagi, Budkovo, Davydovo, Dubrovo, Galyženki, Gorodetskoje, Horošejevka, kaksi Ivanovskojeta, Karelkino, Klenovets, Kliny, Ljalino, Malašovo, Malihovo, Maloje Jelno, Merkuševo, Netšajevo, Novosjolki, Orlovo, Osinovka, Osipovo, Ostsy, Ovsjannikovo, Patrihovo, Podberezje, Podbereznikovo, Podmolodje, Pogost, Poretšje, Potepalovo, Prijut, Purygino, Pustoška, Samohvalovo, Šavrinka, Šeršnevo, Silagino, Solomnitsa, Solovji, Sotovo, Staroje, Stehnovo, Štšenki, Štšulakino, Švaino, Syrmolotovo, Tuhomitši, Vasiljovo, Zaborinka, Zagorje, Zahod, Zaitsy, Zamošje ja Zehny. Toiseksi suurin asutuskeskus on alle 150 asukkaan Tuhomitšy. 21 kylässä ei ole lainkaan vakituista asutusta.
Liikenne, talous ja palvelut

Morhovosta on maantieyhteys Holmiin ja Tverin alueen Ploskošiin. Paikallisista elinkeinoista tärkeimpiä ovat julkiset palvelut sekä maa- ja metsätalous. Puunhankintaa harjoittaa viisi yksityisyrittäjää. Maataloutta edustaa joukko yksityistiloja sekä asukkaiden palstaviljelmät. Kunnassa toimii lastentarha, peruskoulu, kaksi kerhotaloa, kolme kirjastoa, kaksi lääkintäasemaa ja neljä postikonttoria. Vähittäiskaupasta vastaa piirin kulutusosuuskunta.
Aiheesta muualla

Morhovon kunnan sivusto (venäjäksi)
Monuments of Suffering

| Monuments of Suffering Impious Havoc |
| --- | --- | --- |

Studioalbumin tiedot
 Äänitetty : 2003
 Julkaistu: 2005
 Formaatti: LP, C-kasetti
 Tuottaja(t): Impious Havoc
 Tyylilaji: black metal
 Kesto: 38.36
 Levy-yhtiö: Aphelion Productions,   Meurtre Noir Records
Impious Havoc muut julkaisut
| Monuments of Suffering (EP) 2004 | Monuments of Suffering 2005 | Manifestations of Plague and War 2006 |
Monuments of Suffering on vanhan koulukunnan black metal -albumi, jonka Impious Havoc julkaisi vinyylinä ja kasettina vuonna 2004. Vinyylillä levymerkki on Aphelion Productions ja sen painos on rajattu 375 kappaleeseen. Kasetilla levymerkki on Meurtre Noir Records ja sen painos on rajattu 350 kappaleeseen. Albumin on tuottanut Impious Havoc.
Monuments of Suffering

Annihilation
Carnal Lust
Monuments of Suffering
Time For War
Era of Tyranny
Triumph of Evil
The Black Spell of Doom
Aiheesta muualla

Monuments of Suffering Discogsissa. (englanniksi)
Albumi Monuments of Suffering Encyclopaedia Metallum -sivustolla (englanniksi)
Mustapaidat (IKL)

Mustapaidat oli Isänmaallisen kansanliikkeen (IKL) vuosina 1936–1939 toiminut nuorisojärjestö. Järjestö jatkoi IKL:n lakkautetun nuorisojärjestön Sinimustien toimintaa. Uudessa järjestössä jatkoivat samat aktiivit, mutta Sinimustien lakkauttaminen oli laimentanut toimintaa aiemmin ruokkineen aatteellisen palon.
Järjestön käytännön toiminnan johtajana ja järjestön julkaiseman Luo lippujen -lehden päätoimittajana toimi Viljo Lius. Järjestö jatkoi Sinimustien kesäleirejä mutta kaikkiaan toiminta oli vakiintumatonta ja jatkui vain vuoteen 1939 saakka.
Neftekumskin piiri

Neftekumskin piirin Stavropolin aluepiirin kartalla.
Neftekumskin piiri (ven. Нефтекумский район, Neftekumski raion) on kunnallishallintoalue Stavropolin aluepiirissä Venäjällä. Sen pinta-ala on 3 797 neliökilometriä. Asukkaita on 68 700 henkeä (vuonna 2010).
Neftekumskin piiri sijaitsee Stavropolin aluepiirin itäosassa. Se rajoittuu pohjoisessa Levokumskojen, lännessä Budjonnovskin, lounaassa Stepnojen ja etelässä Kurskajan piireihin sekä idässä Dagestanin tasavaltaan. Seutu kuuluu arovyöhykkeeseen. Sen läpi virtaa Kumajoki kanavajärjestelmineen.
Piirin hallinnollinen keskus on Neftekumskin kaupunki, josta on 300 kilometriä aluepiirin pääkaupunkiin Stavropoliin. Lisäksi siihen kuuluu Zateretšnyin taajama sekä kymmenen maalaiskuntaa: Atšikulak, Kajasula, Kara-Tjube, Mahmud-Mekteb, Novkus-Artezian, Ozek-Suat, Tukui-Mekteb, Zakumski (keskuspaikka Andrei-Kurgan), Zimnjaja Stavka ja Zunkar.
Seudun asukkaat ovat etupäässä venäläisiä, nogaita, dargeja, turkmeeneja ja tataareja. Tärkeimmät elinkeinot ovat maatalous sekä öljyn ja kaasun tuotanto.
Aiheesta muualla

Neftekumskin piirin sivusto (venäjäksi)
Stavropolin aluepiirin  ja piirit
Aleksandrovskoje •
Andropov •
Apanasenkovskoje •
Arzgir •
Blagodarnyi •
Budjonnovsk •
Budjonnovsk •
Georgijevsk •
Georgijevsk •
Gratšovka •
Izobilnyi •
Ipatovo •
Jessentuki •
Kirov •
Kislovodsk •
Kotšubejevskoje •
Krasnogvardeiskoje •
Kurskaja •
Lermontov •
Levokumskoje •
Mineralnyje Vody •
Mineralnyje Vody •
Neftekumsk •
Nevinnomyssk •
Novoaleksandrovsk •
Novoselitskoje •
Petrovskoje •
Pjatigorsk •
Predgorny •
Sovetski •
Špak •
Stavropol •
Stepnoje •
Trunov •
Turkmeenien piiri •
Železnovodsk
Mustapehmeäkilpikonna

| Mustapehmeäkilpikonna |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Alalahko::  Pystytaivuttajat Cryptodira
Heimo::  Pehmeäkilpikonnat Trionychidae
Suku::  Apalone
Laji::  Piikkipehmeäkilpikonna spinifera
Alalaji::  atra
Kolmiosainen nimi
 Apalone spinifera atra  (Webb & Legler, 1960) 
Synonyymit
 Trionyx ater Webb & Legler, 1960  Apalone spinifera ater (Webb & Legler, 1960)  Apalone ater (Webb & Legler, 1960) 
Infobox OKNimi-testi OKIUCN-testi OK: 
Mustapehmeäkilpikonna (Apalone spinifera atra) on piikkipehmeäkilpikonnan (Apalone spinifera) äärimmäisen uhanalainen alalaji. Se luetaan toisinaan omaksi lajikseen.
Mustapehmeäkilpikonna elää Meksikossa makeassa vedessä. Pehmeäkilpikonnat ovat saaneet nimensä kilvestään, joka on pehmeä ja joustava varsinkin eläimen kylkien kohdalla. Naaraat kasvavat paljon suuremmiksi kuin koiraat. Mustapehmeäkilpikonnia suojellaan luonnonsuojelualueella Cuatrociénegasin laaksossa Meksikon Coahuilassa.
Monuments of Suffering (EP)

| Monuments of Suffering Impious Havoc |
| --- | --- | --- |

EP-levyn tiedot
 Äänitetty : 2003
 Julkaistu: 2004
 Formaatti: C-kasetti, CD
 Tuottaja(t): Impious Havoc
 Tyylilaji: black metal
 Kesto: 22.19
 Levy-yhtiö: Total Holocaust Records
Impious Havoc muut julkaisut
| At the Ruins of the Holy Kingdom 2002 | Monuments of Suffering EP 2004 | Monuments of Suffering 2005 |
Monuments of Suffering (EP) Impious Havocin vuonna 2004 CD-levynä ja kasettina julkaistu esipainos vuotta myöhemmin samalla nimellä julkaistulle varsinaiselle levylle. Levymerkki on  Total Holocaust Records. Kasetin ja CD-levyn painokset on rajattu 500 kappaleeseen. Albumin on tuottanut Impious Havoc.
Kappaleet

Carnal Lust
Era of Tyranny
Monuments of Suffering
Time For War
Aiheesta muualla

Monuments of Suffering (EP) Discogsissa. (englanniksi)
Albumi Monuments of Suffering (EP) Encyclopaedia Metallum -sivustolla (englanniksi)
Mossos d’Esquadra

| Mossos d’Esquadra  |
| --- | --- |

 Mossos d’Esquadran merkki
Perustettu:  1719; 1950 (nyk.)
Toimivalta:   Katalonia
Päätoimi­paikka:  Complex Central Egara, Sabadell
Johtaja:  Pere Ferrer i Sastre
Työntekijöitä:  17 889 (2021)
Aiheesta muualla
Sivusto
Mossos d’Esquadra (virallisesti Policia de la Generalitat de Catalunya – Mossos d'Esquadra) on Espanjaan kuuluvalla Katalonian itsehallintoalueella toimiva poliisi.
Historia

Neliliiton sodan aikana vuonna 1719 perustettiin Escuadras de Paisanos Armads (kat. Esquadres de Paisans Armats), jota pidetään nykyisen Mossos d’Esquadran edeltäjänä. Nykymuotoiset joukot perustettiin vuonna 1950. Vuonna 1980 Mossos d’Esquadra siirrettiin Katalonian hallituksen alaisuuteen. Vuonna 1983 perustettiin Katalonian autonominen poliisi, johon silloinen Mossos d’Esquadra sulautettiin. Vuonna 1994 alkoi prosessi, jonka puitteissa Mossos d’Esquadra korvasi Espanjan kansalliskaartin ja kansalliset poliisivoimat Katalonian alueella. Siirtyminen tehtiin alueittain ja saatiin päätökseen vuonna 2008, kun Camp de Tarragona ja Terres de l’Ebre Katalonian lounaisosassa siirtyivät Mossos d’Esquadran hallintaan.
Toiminta

Mossos d’Esquadran roolista ja toiminnasta määrätään Katalonian autonomiasta vuonna 2006 annetussa laissa. Espanjan kansalliskaarti ja kansalliset poliisivoimat toimivat Kataloniassa vain rajoitetusti; ne vastaavat muun muassa satamien ja lentoasemien sekä valtionhallinnon rakennusten turvallisuudesta, rajavalvonnasta, henkilökorttien ja passien myöntämisestä, terrorismirikoksista sekä rahanväärennysrikoksista. Espanjan perustuslakituomioistuimen laittomaksi tuomitseman itsenäisyyskansanäänestyksen aikana vuonna 2017 Espanjan valtio lähetti Kataloniaan kansalliskaartin ja kansallisen poliisin joukkoja estämään kansanäänestyksen toimittamisen.
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| Merkki |  |  |  |  |  |  |  | Ei merkkiä |
| Arvo | major | comissari | intendent | inspector | sotsinspector | sergent | caporal | mosso |
Bárðarbunga

Bárðarbunga
Bárðarbungan purkaus 2014
| --- | --- |
Tyyppi:  kerrostulivuori
Sijainti:  Islanti
Korkeus merenpinnasta:  2 009 m
Prominenssi:  550  m 
Suojelualue:  Vatnajökullin kansallispuisto (en) 
Purkautunut viimeksi:  28. elokuuta 2014 - 28. helmikuuta 2015
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Bárðarbunga (/ˈpaurðarpuŋka/ (islanniksi)) on kerrostulivuori Islannissa Vatnajökull-jäätikön alla. Sen korkein kohta on 2 009 m merenpinnasta, joten se on Islannin toiseksi korkein vuori, vain 101 m matalampi kuin Hvannadalshnúkur.
Bárðarbunga kuuluu Islannin suurimpaan tulivuorialueeseen, joka on 200 km pitkä ja 25 km leveä. Tulivuori sijaitsee kaukana asutuksesta ja purkautuu harvoin, siksi se on vähän tunnettu. Lisäksi siellä on vähän mittalaitteita.
Bárðarbungan kraatterin halkaisija on noin 10 km, syvyys 700 m ja pinta-ala 70 km². Kraatterin reunat nousevat 1 850 metrin korkeuteen, ja pohja on 1 100 m:n korkeudella. Kraatteri on täysin jään peitossa.
Purkaukset

Historiallisella ajalla tulivuori on purkautunut 250–600 vuoden välein. Islannin ja koko maapallon suurin yksittäinen laavapurkaus tapahtui juuri Bárðarbungassa. Tulivuoriasiantuntijat arvioivat, että tähän mennessä viimeinen merkittävä purkaus sattui vuonna 1477, ja purkaus aiheutti laajimman laavavirran maailmassa tuhanteen vuoteen.
Jäätiköstä lounaaseen sen ulkopuolella on esihistoriallisella ajalla tapahtunut useita purkauksia ja saaren asuttamisen jälkeen kaksi, Vatnaöldurin purkaus noin vuonna 870 ja Veiðivötnin purkaus 1480. Bárðarbungasta koilliseen jäättömällä Dyngjuhálsin alueella ovat pienemmät purkaukset yleisiä. Viimeisin tapahtui 1862–1864.
Tefrakerrosten tutkiminen on osoittanut, että jäätikön alla, luultavimmin kraatterista koilliseen tai Bárðarbungassa itsessään, on tapahtunut useita purkauksia. Nämä purkaukset tapahtuvat sykleissä, ja jäätiköllä on tapahtunut useita purkauksia 1701–1740 ja 1780 jälkeen.
Vuonna 1996 Bárðarbunga sulatti jäätikköä ja aiheutti valtaisan jökulhlaupin. Helmikuussa 2011 tutkijat ilmoittivat uuden purkauksen olevan mahdollinen.
1970-luvulta alkaen seismisesti aktiivinen tulivuori alkoi elokuussa 2014 näyttää heräämisen merkkejä. Maanjäristyksiä on todettu jatkuvasti. Veden sähkönjohtavuus oli lisääntynyt, mikä kertoi, että maan uumenista on jotain ainesta päässyt veden sekaan. Purkautumisriski oli aamulla 20. elokuuta viisiportaisella asteikolla toiseksi korkeimmalla eli nelosella. Purkaus alkoi 28. elokuuta 2014 ja jatkui yhtäjaksoisesti 28. helmikuuta 2015 saakka.
Aiheesta muualla

Wikimedia Commonsissa on kuvia tai muita tiedostoja aiheesta .
Michigan Tech Geological Engineering and Sciences – Bárðarbunga/Grimsvötn Volcanoes
Jatkuvasti päivittyvä kartta Islannin maanjäristyksistä Vatnajökull-jäätikön kohdalta (englanniksi) (islanniksi)
Islannin jättipurkauksen kulku viimein selvitetty (Arkistoitu – Internet Archive) - Tiedetuubi.fi
Laavapurkaus syyskuu 2014